Իսկ ինչո՞վ է մտադիր նախագահը զբաղվել 2008 թվականից հետո: Գուցե պատրաստվում է 3-րդ անգա՞մ դնել իր թեկնածությունը, ինչպես ոմանք համառորեն պնդում են, թե՞ մտադիր է զբաղվել օրենսդիր աշխատանքով: Այս հարցին ի պատասխան՝ Ռ.Քոչարյանը նկատեց. "Նաեւ ասում են, թե նախագահը այս բարեփոխումներին աջակցում է՝ հատուկ ուժեղացնելով վարչապետի պաշտոնը, հետո այդ պաշտոնը զբաղեցնելու համար: Մենք ուժեղացնում ենք ե՛ւ դատավորների, ե՛ւ գլխավոր դատախազի, ե՛ւ ԱԺ-ի, ե՛ւ ԱԺ նախագահի պաշտոնը: Ի՞նչ է ստացվում. այս ամենը չանենք, որպեսզի ժամկետը սպառվելուց հետո նախագահին գործազո՞ւրկ թողնենք: Ինչ վերաբերում է ընդհանրապես իմ ապագային՝ գիտելիքներով, փորձով, աշխատասիրությամբ, տոկունությամբ, կամքով ումի՞ց եմ պակաս: Ժամանակը կգա՝ կմտածենք":